Privatbrief
Material: papyrus
Place: Arsinoites
Categories: Brief (privat)
Dionysios an Herodes
Rechtfertigung
Vorwurf des Falschwiegens (Abgabe in Gold)
τῷ δεσπότῃ μου διὰ πάντα θαυμασιωτάτῳ 
προστάτῃ Ἡρώδῃ Ἡρᾶς. 
ἔμαθον, ὡς οἱ ἀπὸ τῆς κώμης ἐλθόντες 
πρὸς τὴν σὴν θαυμασιότητα ἐμέμψαντό με 
ὡς βαρυτέρου ὄντος τοῦ ζυγίο[υ], ᾧ ὑποδέχομαι 
τὸ χρυσίον τῆς ἀπαιτήσεως καὶ τῶνδε κερατίων 
ἐλαφροτέρων ὄντω[ν]. [κ]αὶ βουληθεὶς ἀνελθεῖν 
καὶ ἀναδιδάξαι σου τὴν σεμνοπρέπειαν οὐκ ἐπε
τρεψ[άμην ἄνευ] κελεύσεως αὐτῆς· γράφω 
τοίνυν, ὡς οὔτε ζύγιον ἔλαβον μεθʼ ἐμαυτοῦ ἀπὸ 
τῆς πόλεως οὔ[τε ἄλλο τ]ι, ἀ[λλὰ τὸ ζ]ύγιον ἐδεξά
μην Διονυσίου τοῦ γραμματέως τῆς κώμης, 
ἐν ᾦ ὑπέχετο πρὸ τούτου τὴν ἀπαίτησιν, καὶ 
ἐπʼ αὐτῷ ἔστησα καὶ ὑπεδεξάμην τὸ χρυσίον. εἰ οὖν 
δ[ο]κεῖ τῇ σῇ ἀρετῇ, ἐπειδὴ χωρὶς γνώμης αὐτῆς 
οὐδὲν δύναμαι πρᾶξαι, λαβεῖν με πρόγραφ[ε] 
παρʼ ἑκάστου κεφαλαιωτοῦ τοῦ χρυσίου τοῦ αἱροῦντος 
τῷ μέρει αὐτοῦ ἤγουν ποίησαι Διονύσιον τὸν γραμ
ματέα πάλιν ὑπο[δέ]ξασθαι. καὶ προέγραφον π[α]ρα
σχεῖν τὸ παριστάμενον τῇ σῇ ἀρετῇ. κελεύσῃ μοι 
γραφῆναι· ἐ[γ]ὼ πρὸς τ[ὰ] κελευόμενά μοι 
ἐξακολουθήσω, δ[έσ]ποτα. 
 ἐρρῶσθαί σοι 
εὔχομαι πολλοῖς 
χρόνοις, δέσποτα. 
[ὥ]ρᾳ ι Τῦβι.
τῷ δεσπότῃ μου διὰ πάντα θαυμασιωτάτῳ καὶ προστάτῃ Ἡρώδῃ Διονύσιος.